રાજકોટ તા. ૧૭ :.. જિલ્લા પંચાયતના વર્તમાન પ્રમુખ નિલેષ વિરાણીની મુદત ર૦ જૂને પૂરી થઇ રહી છે. સરકારે નવા પ્રમુખ કયાં વર્ગના હશે ? તેનું રોટેશન હજુ જાહેર કર્યુ નથી. ત્યાં જ પ્રમુખપદ અને કારોબારી અધ્યક્ષ પદને ધ્યાને રાખીને ખાનગી રાહે ખેલ શરૂ થઇ ગયાના વાવડ છે. હાલ સામાન્ય વર્ગના પ્રમુખ છે. આ અગાઉ પ્રમુખપદ દલિત મહિલા માટે હતુ તેથી હવે પછી પ્રમુખપદ બક્ષીપંચ વર્ગ માટે અથવા મહિલા માટે આવે તેવા સંજોગો છે વર્તમાન કારોબારી ચેરમેન અર્જુન ખાટરિયા અને તેમના પત્ની અલ્પાબેન ખાટરિયા પ્રમુખપદના પ્રથમ હરોળના ઉમેદવાર ગણાય છે. બક્ષીપંચ પુરૂષ, મહિલા અથવા સામાન્ય મહિલા વર્ગ તે ત્રણેય કેટેગરી માટે શ્રી ખાટરિયા અથવા તેમના પત્ની દાવેદાર બની શકે તેમ છે.